Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: A FilmJUS a szerzõi jogról szóló 1999. évi LXXVI. törvény (Szjt.) 66. § (3) bekezdésében, valamint 90. § (1) bekezdésében foglalt rendelkezések alapján, az alábbiak szerint állapítja meg az audiovizuális mûvek sugárzással vagy
Paragraph Index: 2095

1. A jogdíjközlemény személyi és tárgyi hatálya Az érintett filmszerzõk: rendezõ, forgatókönyvíró (eredeti mû írója), operatõr, egyéb (animációs filmeknél: tervezõ, animátor). A jogdíjak mindazon magyarországi gyártású audiovizuális mûvek sugárzással vagy egyéb módon történõ nyilvánossághoz közvetítése után fizetendõk, amelyek után az érintett jogosultak a mûsorszolgáltató és a mû elõállítója vagy forgalmazója (eladó) közötti szerzõdés alapján az említett felhasználások után jogdíjban nem részesülnek. E körbe tartoznak különösen az MTV Rt. archívumából más mûsorszolgáltatók által átvett audiovizuális mûvek. A jogdíj fizetésére az Szjt. 66. § (3) bekezdése alapján elsõsorban a filmalkotás elõállítója köteles, kivéve, ha bizonyítja, hogy a szerzõdésében a szerzõi jogdíj fizetésének kötelezettségét áthárította a felhasználást végzõ sugárzó, illetve a nyilvánossághoz közvetítõ szervezetre (mûsorszolgáltató), amikor a jogdíjfizetésre a felhasználást végzõ mûsorszolgáltató köteles.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes